Vir ander riviere met dieselfde naam, sien Kraairivier (dubbelsinnig) Die Kraairivier is 'n middelslagrivier in die verre-noordoostelike deel van die Oos-Kaap. Dit ontspring in die Drakensberge suid van Lesotho, vloei weswaarts ná die samevloei van die Bellrivier en die Sterkspruit naby Moshesh's Ford by 30°51′08″S 27°46′43″O﻿ / ﻿30.85222°S 27.77861°O﻿ / -30.85222; 27.77861 en deur 'n diep vallei wes van die dorp Barkly-Oos. Die hele vloedgebied val in die Joe Gqabi-distrik, die rivier kronkel met groot boë weswaarts deur die platorand. Tien kilometer oos van Aliwal-Noord, by 30°44′14″S 26°47′3″O﻿ / ﻿30.73722°S 26.78417°O﻿ / -30.73722; 26.78417, vloei die rivier onderdeur die historiese Sauerbrug (opgerig in 1881) en 'n nuwe, hoë motorbrug op die R58-hoofpad, digby die Old Toll Inn herberg. Die rivier swenk hierna noordwaarts, begrens die Buffelspruit Natuurreservaat en sluit dan aan by die Oranjerivier net noordoos van Aliwal-Noord by 30°40′4″S 26°45′9″O﻿ / ﻿30.66778°S 26.75250°O﻿ / -30.66778; 26.75250. Hengelvis wat in die rivier en sy bolope voorkom is reënboogforel en grootbek-geelvis.